kelas Udaloy
Kelas *Arleigh Burke*
**Kapal pembinasa** atau dalam bahasa Inggerisnya **destroyer** ialah terminologi tentera laut yang merujuk kepada sejenis kapal perang moden yang mempunyai saiz yang lebih besar dan mampu membawa persenjataan yang lebih banyak serta jauh lebih berat berbanding kapal jenis frigat. 

Kebiasaannya kapal pembinasa mampu bergerak dengan laju dan lincah untuk memberinya kelebihan berbanding kapal jenis lain ketika pertempuran kerana dilengkapi dengan enjin turbin berkuasa gas sebagai pendorong skunder yang boleh diaktifkan apabila perlu. 

Kerana saiz dan keupayaannya, jika keadaan mendesak atau terpisah dari kumpulan utama ia mampu bertempur bersendirian menghadapi sebarang bentuk ancaman dalam semua dimensi peperangan maritim skala sederhana seperti peperangan elektronik, udara, permukaan dan bawah permukaan. 

Kapal pembinasa juga berkeupayaan berlayar pada jarak yang jauh bagi tujuan untuk mengiringi kapal yang bersaiz besar (seperti kapal pengangkut pesawat atau kapal tangki dalam sesebuah armada, atau formasi angkatan perang. 

Berdasarkan tujuan ia dibina dan keupayaannya, sekumpulan kapal pembinasa (2-3 buah) sering digunakan bagi mempertahankan kapal lain yang lebih besar daripada serangan jarak dekat oleh kapal yang lebih kecil atau memberi naungan perlindungan pertahanan udara serta ancaman daripada kapal selam musuh.

Sejarah kapal pembinasa
-----------------------

Sejarah kapal pembinasa bermula tidak lama selepas Perang Saudara Chile 1891 dan Perang China-Jepun (1894-1895). Dalam konflik tersebut, sejenis kapal baru yang ternyata amat berkesan – bot torpedo yang lincah dan kecil, dicipta oleh John Ericsson. Kapal kecil ini mempunyai kelajuan setanding dengan kapal besar, dan boleh memecut hampir, melepaskan torpedo, dan cabut lari.

Pada kebiasaannya bot kecil jarak dekat seperti ini dapat dimusnahkan dengan mudah lama sebelum sampai ke jarak sasaran, ia boleh beroperasi dalam armada dengan kapal besar, selagi armada berhampiran dengan pangkalan. 

Dalam kes ini pasukan bertahan terpaksa memilih sasaran yang mana untuk diserang: kapal besar yang mereka direka untuk sangga, atau bot torpedo yang lebih kecil yang sedang menyerbu untuk menyerang. Bagaimanapun, serangan dua penjuru ini tidak hampir tidak membabitkan sebarang kos kepada penyerang, kerana nilai bot torpedo yang kecil amat murah.

Pasukan tentera laut dunia menyedari keperluan untuk senjata menyangga dan memajukan *pembinasa bot torpedo*. Idea asas adalah untuk mempunyai tabir kapal yang sepantas bot torpedo, tetapi dilengkapi meriam bukannya torpedo. Ia akan beroperasi jarak jauh dari armada kapal utama untuk menghalang bot torpedo daripada sampai pada jarak tembakan torpedo

Walau bagaimanapun, jelas bahawa konsep ini mempunyai masalahnya yang tersendiri. Kapal ini memang berupaya menyekat serangan daripada bot torpedo (yang kebiasaanya tidak mempunyai meriamnya sendiri), tetapi ia akan menjadi sasaran mudah untuk kapal-kapal utama yang lain sewaktu beroperasi jauh dari gerombolan. Oleh itu mereka kerap dilengkapi dengan torpedo sendiri.

Satu lagi masalah ialah bot torpedo berjarak dekat oleh itu lebih mudah dan murah untuk dihasilkan. Walau bagaimanapun kapal pembinasa mempunyai masalah kerana ia perlu beroperasi sebagai peninjau untuk gerombalannya. Ini memerlukan mereka mempunyai kelajuan dan jarak sebagaimana kapal tempur, jadi kapal pembinasa kerap dibina lebih besar daripada bot torpedo yang perlu mereka hadapi. 

Ancaman yang timbul semenjak Perang Dunia I dengan pengenalan kapal selam. Secara umum istilah kapal selam, atau U-boat, tidak berlainan daripada bot torpedo dengan keupayaan untuk menyelam seketika. Bagaimanapun perubahan ini membenarkan kapal selam untuk bersembunyi daripada meriam kapal pembinasa dan menghampiri pada jarak torpedo ketika di bawah air. Ini mendorong kepada perubahan pantas kepada penciptaan kapal pembinasa ketika perang, yang dilengkapi dengan depth charge dan sonar untuk menangkis ancaman baru ini.

Pada Perang Dunia II ancaman telah berubah sekali lagi. Kapal terbang kini menjadi senjata utama kuasa laut, dan sekali lagi armada kapal pembinasa dikemas kini dengan meriam anti pesawat, sebagai tambahan kepada senjata ringan sedia ada, depth charges, dan torpedo. Pada waktu ini kapal pembinasa telah menjadi sebuah kapal serba guna dengan pelbagai keupayaan yang berasingan.

Kapal pembinasa moden Amerika Syarikat
--------------------------------------

Amerika Syarikat mentauliahkan kapal pembinasa pertama, USS *Bainbridge*, kapal pembinasa No. 1, pada 1902. Dalam Tentera Laut Amerika Syarikat, kapal pembinasa beroperasi menyokong armada perang kapal pengangkut pesawat, kumpulan kapal aksi permukaan, kumpulan pendaratan amfibia dan kumpulan kapal bantuan mengisi semula (ulang bekal). Tugas utama kapal pembinasa (dengan simbol pengkelasan badan DD) adalah untuk menjalankan tugas perang anti-kapal selam sementara kapal pembinasa peluru berpandu (DDG) adalah pelbagai fungsi (anti kapal selam, anti udara, dan anti perang permukaan) penggempur permukaan. Penambahan yang agak baru, iaitu keupayaan melancarkan peluru berpandu krus meningkatkan lagi tugas kapal pembinasa bukan sahaja dalam serangan atau pertempuran di laut malah memberinya keupayaan melancarkan serangan jauh ke daratan. 

Dua kelas kapal pembinasa yang sekarang ini digunakan oleh Tentera Laut A.S ialah;

* Kelas *Spruance*, dan
* Kelas *Arleigh Burke*.

Kapal pembinasa Kelas *Zumwalt* telah dirancang bagi menggantikan kelas-kelas Spruance dan Arleigh Burke. Pada 1 November 2001, Tentera Laut US telah mengumumkan penerbitan semakan semula terhadap "Permohonan untuk Cadangan" (RFP) untuk Program Penempur Permukaan Masa Depan. Dahulunya dikenali sebagai DD 21, program ini akan dikenali sebagai "DD(X)" untuk menggambarkan matlamat program dengan lebih jitu, iaitu menghasilkan keluarga kapal penempur permukaan yang berteknologi tinggi, bukan semata-mata satu kelas kapal baru. DD(X) tidak lagi dipanggil kelas *Zumwalt*, dan ia lebih besar daripada kapal pembinasa biasa, iaitu hampir 3,000 tan lebih berat berbanding kapal penjajap Kelas *Ticonderoga*.

Lihat juga
----------

* Senarai kelas kapal pembinasa

Rujukan
-------

Pautan luar
-----------

* The Japanese 1887 Kotaka (Japanese)[*pautan mati kekal*]
* The Spanish 1886 Destructor (Spanish) Diarkibkan 2010-05-29 di Wayback Machine
* MaritimeQuest Minekaze Class Destroyer Class Overview
* USS Joseph P. Kennedy Photos on board the Destroyer Joseph P. Kennedy DD-780 in Fall River, MA
* USS Slater Photos on board the Destroyer Escort USS Slater DE-766 Museum in Albany, NY

| * l
* b
* s
Kapal laut dan kapal perang pada zaman Moden Akhir |
| --- |
| 
* Kelas-kelas kapal tentera laut dalam perkhidmatan
	+ kapal selam
	+ bantuan
* Zon operasi
	+ Tentera laut laut biru
	+ Tentera laut laut perang
	+ Tentera laut laut hijau
* Kedudukan meriam
	+ Broadside
	+ bateri tengah
	+ Casemate
	+ Turet

 |
| Kapal pengangkut pesawat | 
* Penjajap pengangkut pesawat
* Kapal serangan amfibia
* Kapal peperangan anti kapal selam
* Balloon carrier
* Kapal CAM
* Kapal pembawa pengiring
* Fighter catapult ship
* Kapal pengangkut armada
* Kapal pengangkut helikopter
* Kapal pengangkut pesawat ringan
* Kapal pengangkut pesawat dagang
* Tender pesawat laut
* Kapal pengangkut pesawat kapal selam
* Kapal pengangkut pesawat super

 |
| Kapal tempur | 
* Kapal pertahanan pantai
* Dreadnought
* Kapal tempur laju
* Kapal tempur pra-dreadnought
* Super-dreadnought (kapal tempur jenis standard)
* Kapal tempur perjanjian

 |
| Penjajap | 
* Penjajap berperisai
* Penjajap tempur
* Penjajap dek penerbangan
* Penjajap berat
	+ Kapal tempur Pocket
* Penjajap ringan
* Kapal penjarah dagang
* Perjajap dilindungi
* Penjajap pemukul
* Penjajap torpedo
* Penjajap tidak dilindungi

 |
| Pengiring | 
* Aviso
* Kapal penyelamatan konvoi
* Pembinasa
* Kapal pengiring pembinasa
* Ketua pembinasa
* Pembinasa pengiring
* Escorteur
* Frigat
* Pembinasa peluru berpandu
* Kaibōkan
* Sloop

 |
| Pengangkut | 
* Dok pengangkutan amfibia
* Kapal peperangan amfibia
* Attack transport
* Kapal pendaratan dok
* Lancang pendaratan
* Kapal pengangkut lancang pendaratan
* Kapal sokongan lancang pendaratan
* Kapal pendaratan berat
* Kapal pendaratan infantri
* Kapal pendaratan sederhana
* Kapal pendaratan kereta kebal
* Kapal pendaratan kenderaan
* Troopship

 |
| Kapal rondaan | 
* Armed boarding steamer
* Kapal layar bersenjata
* Bot bermotor pantai
* Korvet
* Bot meriam
* Harbour Defence Motor Launch
* Motor Launch
* Naval drifter
* Naval trawler
* Ocean boarding vessel
* Kapal peronda
* Kapal-Q
* Bot meriam stim
* Kapal pengejar kapal selam
* Bot torpedo

 |
| Kapal serang laju | 
* E-boat
* MAS
* MGB
* Bot peluru berpandu
* MTB
* MTM
* MTSM
* Bot PT
* Shin'yō

 |
| Peperangan periuk api | 
* Danlayer
* Pembinasa penyapu ranjau
* Kapal anti peperangan periuk api
* Penanam periuk api
* Kapal pemburu ranjau
* Kapal penabur ranjau
* Kapal penyapu ranjau

 |
| Kawalan dan sokongan | 
* Amenities ship
* Kapal peluru
* Auxiliary repair dock
* Kapal bantuan
* Collier
* Combat stores ship
* Kapal arahan
* Crane vessel
* Kapal depoh
* Destroyer tender
* Dispatch boat
* Fast combat support ship
* General stores issue ship
* Kapal hospital
* Naval tugboat
* Net laying ship
* Repair ship
* Replenishment oiler
* Submarine tender

 |
| Kapal selam | 
* Kapal selam penyerang
* Kapal selam peluru berpandu balistik
* Kapal selam pantai
* Kapal selam peluru berpandu krus
* Kapal selam penjajap
* Deep-submergence vehicle
	+ DSRV
* Kapal selam armada
* Kapal selam kerdil
* U-boat

 |
| Lain-lain | 
* Arsenal ship
* Kapal Barracks
* Monitor Breastwork
* Kapal Capital
* Flagship
* Kapal pengawal
* Kapal tempur pesisir
* Monitor
* Monitor sungai
* Kapal latihan

 |